Molaetsa wa Baebele ka kakaretso o supa gore ‘boitumelo jwa ga Jehofa,’ jo go buiwang ka jone mo bofelong jwa temana eno, bo remeletse mo go diragadiweng ga maikaelelo a gagwe ka Bogosi. Go dira ga ga Jehofa seno go tla tlotlomatsa bolaodi jwa gagwe e bile go tla dira gore boleo jo re bo ruileng bo tlosiwe mo bathong ba ba kutlo—boleo jwa rona. (1 Ditirafalo 29:11; Pesalema 83:18; Ditiro 4:24; Bahebera 2:14, 15; 1 Johane 3:8) Kgangkgolo ya dilo tseno tsotlhe ke gore Morwa Modimo a nne motho mme a ntshe setlhabelo sa thekololo. Jaaka re itse, fa nako e ntse e ya Jesu o ile a boga. Baebele e re bolelela gore o ne a “ithuta kutlo mo dilong tse a neng a di boga.” Ka gone Jesu o ile a solegelwa molemo ka ntlha ya go boga moo.—Bahebera 5:7-9. JESU o mo Thabeng ya Lotlhware. Banna ba le banè ba ba nang le ene ke baaposetoloi ba gagwe. Ke Anderea le Petere ba e leng bana ba motho, le Jakobe le Johane ba le bone e leng bana ba motho. Kago e o e bonang kgakalanyana eo ke tempele ya Modimo e e mo Jerusalema.